Spoľahlivý odber krvi na HCG: Kedy ho načasovať pri krátkych menštruačných cykloch?
Dobrý deň, prosim kolko od pohlavneho styku sa odporuca ist na odber krvi kvoli hodnote hormonu hcg, mavam velmi kratke cykly 19-22dni -chcela by som mat spolahlivy vysledok, ak mi nepride menstruacia man cakat aby bol cyklus 28 dni alebo v mojom pripade to moze byt aj na 23.den MC, ak mi to meska?
Dobrý deň,
ďakujeme za Vami prejavenú dôveru.
Ľudský choriogonadotropín (hCG) je hormón, ktorý sa v krvi a moči normálne vyskytuje len počas tehotenstva. Vylučuje ho tkanivo placenty takmer od doby zahniezdenia. Hodnota hCG 1-2 mIU/ml znamená, že nedošlo k otehotneniu. Hodnota hCG 6-24 mIU/ml spadá do tzv. šedej zóny, kedy je hladina choriových gonadotropínov v krvi zvýšená, ale ešte neznamená tehotenstvo. Podľa literatúry dosahuje hladina cirkulujúceho hCG jeden mesiac po počatí (pohlavnom styku) typicky približne 2000 mIU/ ml. Po tomto období možno detegovať graviditu krvným testom.  Avšak častokrát je hladina hormónu vysoko individuálna.
Očakávanú menštruáciu môžete vo Vašom prípade počítať približne 22 dní od prvého dňa poslednej menštruácie. AK sa Vám od tohto dňa menšturácia oneskorila o niekoľko dní, na potvrdenie tehotenstva je v prvom rade vhodné urobiť
tehotenský test
. Na presné potvrdenie/vyvrátenie gtravidity je potrebné aj gynekologické vyšetreni (ultrazvuk, krvý test HCG).
Prajem pekný zvyšok dňa.
S pozdravom,
PharmDr. Anna Pacalajová